
‏25/10/2025
‏ג' חשון תשפ"ו
וועדה מלווה בית ספרית
מנהלים, רשתות ושותפים יקרים שלום רב,
בשנת הלימודים תשפ"ה התחלנו בקיום של ועדה מלווה לבתי הספר, וזאת כחלק מתהליך של הבניית סדירויות המאפשרות שיח מקצועי מקדם ומלמד. במהלך הוועדה בתי ספר מציגים נתוני יסוד, מטרות ויעדים מרכזיים, פעולות למימושם ומשאבים נגזרים. כמו כן, הוועדה מאשרת לדון בקשיים וצרכים יחודיים של בית הספר. חשוב לציין כי הוועדה הינה חלק מתהליך תכנון וגיבוש תוכנית עבודה.  
בשנה זו אנו ממשיכים במתכונת זו. אנו מבקשים שהפורמט הנ"ל יהווה בסיס לוועדה המלווה בה ינכחו כל השותפים. הדבר יסייע ליצירת שפה משותפת ולמניעת כפילויות.
מהות: 
הוועדה מהווה פורום מייעץ, מלווה ותומך להנהלת בית הספר ומאפשרת חשיבה ושיח משותפים של כל השותפים ובעלי העניין של בית ספר אודות סוגיות, קשיים ואתגרים בגיבוש וביישום המדיניות הפדגוגית, הניהולית והכלכלית של בית הספר.
הוועדה אשר מתמקדת בתוכנית העבודה הבית ספרית ואישורה, ובכלל זה יעדים, פעולות ומשאבים, מבטאת את האיזון שבין האוטונומיה הניתנת לצוות בית הספר לבין האחריותיות לה הם נדרשים.  
לאורך השנה יש לקיים 2 ועדות מלוות בית ספריות בהשתתפות: חובה: נציג הרשת, מפקח כולל, מפקחת על המערך הטיפולי, מפקחים מקצועיים, הנהלת ביה"ס. רשות: ממונה מחוז, נציג מפעל/צבא,  מנחה מטעם מפרש או כל נציג אחר בקהילה שבית הספר בוחר. 
ועדה ראשונה תתקיים עד אמצע ינואר ומטרתה לוודא תהליכי עבודה מדוייקים מבוססי נתונים. 
ועדה שניה תתקיים מחודש אפריל - יוני ומטרתה לבחון את ההתקדמות בתוכנית העבודה, לתכנן את שנת הלימודים הבאה, לדון ביעילות תוכניות, הערכה והפקת לקחים .

דגשים:
· באחריות מנהל ביה"ס לתאם את הוועדה ולהוציא זימון מסודר עד 15/11.
· מצורפת מצגת הכנה לוועדה – יש לשלוח את המצגת לכל המשתתפים שבוע לפני הוועדה לצורך היערכות מיטבית של המשתתפים.
· מנהל ביה"ס בהתייעצות עם המפקח הפדגוגי יחליטו על הנושאים שידונו במהלך הוועדה.
· שיח מבוסס נתונים. 
· ביה"ס מתבקש לסכם את הוועדה ולשלוח את הסיכום לכל המשתתפים.
· משך הוועדה: שלוש - ארבע שעות.
· יוגש כיבוד קל.
· על כולנו לזכור כי שיח מאפשר, פתוח וכן הוא הבסיס לאפקטיביות הוועדה. 

בברכת שיח פורה
רויטל אמיר                                               מיכל גלסר

החינוך היוצר

